**SKOLENS REGLER**

**På Eisbjerghus Internationale Efterskole betragter vi skolens regler som en vejledning til et godt efterskoleliv. Vi forventer derfor, at du deler denne opfattelse.**

**Ud over skolens regler findes der også en brugsanvisning til skolen.**

# - VÆR POSITIV

Vi forventer, at du har en positiv indstilling over for skolen og dens aktiviteter, samt at du er hensynsfuld og hjælpsom over for dine kammerater. Det betyder, at du skal medvirke til, at alle har det godt og trygt på skolen.

# - MØD OP OG PAS DINE AFTALER

Der er mødepligt til undervisning, måltider, fællesarrangementer og rengøring. Fravær registreres. Hvis du skal have fri fra skole i kortere eller længere tid skal dine forældre anmode herom. Fritagelse op til to dage aftales med skolens kontor. Ved længerevarende fritagelse kontaktes forstanderen.

# - KL. 22.00 - 7.00 ER VÆRELSESTID

Du skal opholde dig på dit eget værelse mellem kl. 22.00 og kl. 7.00. Overtrædelse heraf medfører hjemsendelse.

# - INGEN ELSKOV

Det er forbudt at have seksuel omgang på skolen. Overtrædelse heraf medfører hjemsendelse.

# - DU MÅ IKKE STJÆLE

Enhver form for tyveri er naturligvis forbudt. Overtrædelse heraf medfører hjemsendelse.

# - INGEN RUSMIDLER

Det er forbudt at indtage, besidde eller møde påvirket af alkohol eller euforiserende stoffer af enhver art i forbindelse med skolens aktiviteter. Dette gælder også på rejse fra skolen, til man når sit bestemmelsessted. Overtrædelse heraf medfører bortvisning uden mulighed for at søge om genoptagelse.

# - INGEN RØG

Eisbjerghus er en røgfri efterskole, og du må derfor ikke ryge eller anvende snus og lignende, i forbindelse med skolens aktiviteter. Forbuddet mod rygning gælder hele dit efterskoleophold, dog ikke hvis du er hjemme på weekend.

Ret til ændringer forbeholdes – Eisbjerghus Internationale Efterskole 20. maj 2017